Document ID: 32006R1184

Reference:
03/Sv. 40
HR
Službeni list Europske unije
188
32006R1184
L 214/7
SLUŽBENI LIST EUROPSKE UNIJE
UREDBA VIJEĆA (EZ) br. 1184/2006
od 24. srpnja 2006.
o primjeni pravila tržišnog natjecanja na proizvodnju i trgovinu poljoprivrednim proizvodima
(Kodificirana verzija)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegove članke 36. i 37.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Sadržaj Uredbe Vijeća br. 26 od 4. travnja 1962. o primjeni pravila tržišnog natjecanja na proizvodnju i trgovinu poljoprivrednim proizvodima (2) izmijenjen je (3). Radi jasnoće i racionalnosti navedenu Uredbu treba kodificirati.
(2)
Na temelju članka 36. Ugovora jedno od pitanja koja se moraju riješiti u okviru zajedničke poljoprivredne politike odnosi se i na to trebaju li se pravila tržišnog natjecanja određena Ugovorom primijeniti i na proizvodnju i trgovinu poljoprivrednim proizvodima. Prema tomu, odredbe ove Uredbe trebaju se dopuniti u svjetlu razvoja ove politike.
(3)
Pravila tržišnog natjecanja vezana uz sporazume, odluke i usklađena djelovanja navedena u članku 81. Ugovora te uz zloporabu vladajućeg položaja primjenjuju se na proizvodnju i trgovinu poljoprivrednim proizvodima u onoj mjeri u kojoj njihova primjena ne ometa provedbu nacionalnih organizacija poljoprivrednih tržišta, odnosno ne ugrožava postignuće ciljeva zajedničke poljoprivredne politike.
(4)
Jamči se posebna pažnja onim organizacijama poljoprivrednika čiji je posebni cilj zajednička proizvodnja ili trženje poljoprivrednih proizvoda odnosno korištenje zajedničkih objekata, ako takve zajedničke akcije ne isključuju natjecanje odnosno ne ugrožavaju postignuće ciljeva iz članka 33. Ugovora.
(5)
Kako bi se izbjeglo ugrožavanje razvoja zajedničke poljoprivredne politike te osiguralo povjerenje u zakon i nediskriminirajući tretman predmetnih poduzetnika, Komisija treba imati isključive ovlasti, podložne preispitivanju Suda, da odredi jesu li uvjeti navedeni u prethodnim dvjema uvodnim izjavama ispunjeni u pogledu sporazuma, odluka i usklađenih djelovanja navedenih u članku 81. Ugovora.
(6)
S ciljem provedbe pravila o potpori proizvodnji ili trgovini poljoprivrednim proizvodima, kao dijela razvoja zajedničke poljoprivredne politike, Komisija treba moći izraditi popis postojećih, novih ili predloženih vrsta potpore kako bi zemljama članicama dala prikladne komentare i predložila prikladne mjere,
DONIJELO JE OVU UREDBU:
Članak 1.
Članci 81. do 86. Ugovora i odredbe koje uređuju njihovu provedbu primjenjuju se, podložno članku 2. ove Uredbe, na sve sporazume, odluke i usklađena djelovanja navedena u članku 81. stavku 1. i članku 82. Ugovora koji se odnosi na proizvodnju ili prodaju proizvoda navedenih u Prilogu I. Ugovoru.
Članak 2.
1.   Članak 81. stavak 1. Ugovora ne primjenjuje se na sporazume, odluke i usklađena djelovanja navedena u članku 1. ove Uredbe budući da oni čine sastavni dio nacionalne organizacije tržišta, odnosno potrebni su za ostvarenje ciljeva navedenih u članku 33. Ugovora.
On se posebno neće primjenjivati na sporazume, odluke i usklađena djelovanja poljoprivrednika, udruženja poljoprivrednika ili udruženja takvih udruženja u državi članici na koju se odnosi proizvodnja ili prodaja poljoprivrednih proizvoda ili korištenje zajedničkih objekata za skladištenje, obradu ili preradu poljoprivrednih proizvoda te koji ne obavezuju naplaćivanje identične cijene, ako Komisija ne ustanovi da to isključuje tržišno natjecanje ili ugrožava ciljeve članka 33. Ugovora.
2.   Nakon konzultacija s državama članicama i saslušanja poduzetnika ili predmetnih udruženja poduzetnika te bilo koje druge fizičke ili pravne osobe koja smatra da bi trebala biti saslušana, Komisija ima isključivu ovlast, podložnu preispitivanju Suda, da objavom odluke odredi koji sporazumi, odluke ili usklađena djelovanja udovoljavaju uvjetima navedenim u stavku 1.
Komisija to određuje na vlastitu inicijativu, na zahtjev nadležnih vlasti države članice, zainteresiranog poduzetnika ili udruženja poduzetnika.
3.   Imena stranaka i glavne crte sadržaja odluke navest će se u objavi. Pritom će se voditi računa o legitimnim interesima poduzetnika koji se odnose na zaštitu poslovne tajne.
Članak 3.
Odredbe iz članka 88. stavka 1. te prve rečenice članka 88. stavka 3. Ugovora primjenjuju se na potpore proizvodnji ili trgovini proizvodima navedenima u Prilogu I. Ugovoru.
Članak 4.
Uredba br. 26 se stavlja izvan snage.
Upućivanja na Uredbu stavljenu izvan snage tumače se kao upućivanja na ovu Uredbu te se čitaju u skladu s korelacijskom tablicom u Prilogu II.
Članak 5.
Ova Uredba stupa na snagu dvadesetoga dana od dana njezine objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. srpnja 2006.
Za Vijeće
Predsjednik
M. PEKKARINEN
(1)  Mišljenje Europskog parlamenta od 27. travnja 2006. (još nije objavljeno u Službenom listu).
(2)  SL 30, 20.4.1962., str. 993/62. Uredba kako je izmijenjena Uredbom br. 49 (SL 53, 1.7.1962., str. 1571/62.).
(3)  Vidjeti Prilog I.
PRILOG I.
Uredba stavljena izvan snage s izmjenom
Uredba Vijeća br. 26
(SL 30, 20.4.1962., str. 993/62)
Uredba Vijeća br. 49
(SL 53, 1.7.1962., str. 1571/62)
samo članak 1. stavak 1. točka (g)
PRILOG II.
Korelacijska tablica
Uredba br. 26
Ova Uredba
Članak 1.
Članak 1.
Članak 2. stavak 1.
Članak 2. stavak 1.
Članak 2. stavak 2.
Članak 2. stavak 2. prvi podstavak
Članak 2. stavak 3.
Članak 2. stavak 2. drugi podstavak
Članak 2. stavak 4.
Članak 2. stavak 3.
Članak 3.
—
Članak 4.
Članak 3.
—
Članak 4.
Članak 5.
Članak 5.
—
Prilog I.
—
Prilog II.

Summary:
Primjena pravila tržišnog natjecanja EU-a na poljoprivredne proizvode
Primjena pravila tržišnog natjecanja EU-a na poljoprivredne proizvode
 
SAŽETAK DOKUMENTA:
Uredba (EZ) br. 1184/2006 o primjeni pravila tržišnog natjecanja na proizvodnju i trgovinu poljoprivrednim proizvodima
ČEMU SLUŽI OVA UREDBA?
Njome su propisana pravila u odnosu na primjenjivost članaka od 101. do 106 Ugovora o funkcioniranju Europske unije (UEFU) (bivši članci od 81. do 86. Ugovora o osnivanju Europske zajednice) – pravila tržišnog natjecanja EU-a – na poljoprivredni sektor.
KLJUČNE TOČKE
Uredbom se propisuje da se članak 101. stavak 1. i članak 102. UEFU-a primjenjuju u području proizvodnje ili trgovine poljoprivrednim proizvodima osim za proizvode koji su obuhvaćeni Uredbom (EU) br. 1308/2013 o zajedničkoj organizaciji poljoprivrednih tržišta i Uredbom (EU) br. 1379/2013 o zajedničkoj organizaciji tržišta proizvoda ribarstva i akvakulture.
Njome su predviđene dvije iznimke od općih pravila. To su:sporazumi, odluke i prakse koji čine sastavni dio organizacije nacionalnog tržišta ili su nužni za postizanje ciljeva zajedničke poljoprivredne politike (ZPP) kako je definirano člankom 39. UEFU-a;  određeni sporazumi, odluke i prakse poljoprivrednika, udruga poljoprivrednika ili udruženja poljoprivrednih udruga koje pripadaju jednoj zemlji EU-akoji se odnose na proizvodnju ili prodaju poljoprivrednih proizvoda ili upotrebu zajedničkih objekata za skladištenje, obradu ili preradu poljoprivrednih proizvoda iu skladu s kojima ne postoji obveza naplate identičnih cijenapod uvjetom da ti sporazumi ne isključuju tržišno natjecanje ili ugrožavaju ciljeve ZPP-a.  Europska komisija jedina ima pravo, podložno pregledu Europskog suda, odrediti, odlukom koju treba objaviti, koji sporazumi, odluke i praske udovoljavaju uvjetima.
OTKAD SE OVA UREDBA PRIMJENJUJE?
Primjenjuje se od 24. kolovoza 2006.
POZADINA
Za više informacija vidjeti:Tržišno natjecanje – poljoprivreda i hrana (Europska komisija).  
GLAVNI DOKUMENT
Uredba Vijeća (EZ) br. 1184/2006 od 24. srpnja 2006. o primjeni pravila tržišnog natjecanja na proizvodnju i trgovinu poljoprivrednim proizvodima (Kodificirana verzija) (SL L 214, 4.8.2006., str. 7.–9.)
Sukcesivne izmjene Uredbe (EZ) br. 1184/2006 uključene su u originalni dokument. Ovaj pročišćeni tekst ima samo dokumentarnu vrijednost.
VEZANI DOKUMENTI
Pročišćene verzije Ugovora o funkcioniranju Europske unije – Dio treći – Politike i unutarnja djelovanja Unije – Glava VII. – Zajednička pravila o tržišnom natjecanju, oporezivanju i usklađivanju zakonodavstava – Poglavlje 1. – Pravila o tržišnom natjecanju – Odjeljak 1. – Pravila koja se primjenjuju na poduzetnike – Članak 101. (bivši članak 81. UEZ-a) (SL C 202, 7.6.2016., str. 88.–89.)
Pročišćene verzije Ugovora o funkcioniranju Europske unije – Dio treći – Politike i unutarnja djelovanja Unije – Glava VII. – Zajednička pravila o tržišnom natjecanju, oporezivanju i usklađivanju zakonodavstava – Poglavlje 1. – Pravila o tržišnom natjecanju – Odjeljak 1. – Pravila koja se primjenjuju na poduzetnike – Članak 102. (bivši članak 82. UEZ-a) (SL C 202, 7.6.2016., str. 89.)
Pročišćene verzije Ugovora o funkcioniranju Europske unije – Dio treći – Politike i unutarnja djelovanja Unije – Glava VII. – Zajednička pravila o tržišnom natjecanju, oporezivanju i usklađivanju zakonodavstava – Poglavlje 1. – Pravila o tržišnom natjecanju – Odjeljak 1. – Pravila koja se primjenjuju na poduzetnike – Članak 103. (bivši članak 83. UEZ-a) (SL C 202, 7.6.2016., str. 89.–90.)
Pročišćene verzije Ugovora o funkcioniranju Europske unije – Dio treći – Politike i unutarnja djelovanja Unije – Glava VII. – Zajednička pravila o tržišnom natjecanju, oporezivanju i usklađivanju zakonodavstava – Poglavlje 1. – Pravila o tržišnom natjecanju – Odjeljak 1. – Pravila koja se primjenjuju na poduzetnike – Članak 104. (bivši članak 84. UEZ-a) (SL C 202, 7.6.2016., str. 90.)
Pročišćene verzije Ugovora o funkcioniranju Europske unije – Dio treći – Politike i unutarnja djelovanja Unije – Glava VII. – Zajednička pravila o tržišnom natjecanju, oporezivanju i usklađivanju zakonodavstava – Poglavlje 1. – Pravila o tržišnom natjecanju – Odjeljak 1. – Pravila koja se primjenjuju na poduzetnike – Članak 105. (bivši članak 85. UEZ-a) (SL C 202, 7.6.2016., str. 90.)
Pročišćene verzije Ugovora o funkcioniranju Europske unije – Dio treći – Politike i unutarnja djelovanja Unije – Glava VII. – Zajednička pravila o tržišnom natjecanju, oporezivanju i usklađivanju zakonodavstava – Poglavlje 1. – Pravila o tržišnom natjecanju – Odjeljak 1. – Pravila koja se primjenjuju na poduzetnike – Članak 106. (bivši članak 86. UEZ-a) (SL C 202, 7.6.2016., str. 90.–91.)
Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.–854.)
Vidjeti pročišćeni tekst.
Uredba (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1.–21.)
Vidjeti pročišćeni tekst.
Posljednje ažuriranje 25.05.2018